Dana 25.10.2013. u petak 4k i 3k posjetili su grad Vukovar. Polazak je bio ispred škole u 7:30h. Naši voditelji su bili naše nastavnice Ivana Gajski Berić i Melani Rauch. U pratnji smo imali vodiča koja nam je pobliže objasnila mjesta koja smo obilazili. Prvo što smo posjetili bila je Vukovarska bolnica. Za sam početak smo pogledali film o Vukovaru u vrijeme rata, a zatim smo posjetili muzej koji je na nas ostavio potresni dojam. Potom smo se uputili u Luku Vukovar. To je najveća hrvatska riječna luka na Dunavu. Dunav u Vukovaru omogućuje plovnost svih 365 dana. Prevoze se žitarice, željezo, metal, nafta itd. Utovar robe se izvršava pomoću 4 dizalice i viličara. Putnički promet na rijeci Dunav poprima sve veći značaj, što potvrđuje i informacija o 251 pristanku putničkih brodova u luci Vukovar. Zatim smo krenuli u vojarnu. Jedan od zapovjednika Hrvatske vojske nam je objašnjavao i pokazivao prostorije u kojima su bili vojnici za vrijeme rata. U prostorijama se nalazilo oružje te karte plana rasporeda snaga u to vrijeme. U dvorištu vojarne nalaze se tenkovi, brodovi i avioni, te 1.koncentracioni logor na našim prostorima u novijoj povijesti. Kada smo završili obilazak u vojarni, pošli smo u Spomen dom branitelja koji se nalazi na Trpinjskoj cesti. Nakon toga krenuli smo na Memorijalno groblje. Tamo smo saznali na koji je način groblje podijeljeno. Jedan dio je za branitelje koji su poginuli u vrijeme rata, drugi dio za branitelje koji su umrli poslije rata od posljednica bolesti, treći dio za obitelji branitelja, a četvrti dio za civile. Zatim smo se uputili na Ovčaru. Prije Ovčare posjetili smo Spomen dom Ovčara koji je posvećen poginulima nakon pada Vukovara. U Spomen domu Ovčara naizmjenično se pojavljuju slike ubijenih Vukovaraca i izložene su njihove osobne stvari. Na Ovčari smo slušali priču u kojoj smo saznali način na koji su ljudi pogubljeni na tom mjestu. Najmlađa žrtva imala je samo 6 mjeseci , a najstarija 104 godine. Nakon obilaska svih memorijalnih obilježja,uputili smo se u sam centar Vukovara. Imali smo slobodno vrijeme za obilazak grada. Polazak za Novu Gradišku bio je u 16:30h.

Učenici 3.k i 4.k razreda